Tvirtinu: Lietuvos Bankų Asociacijos

Prezidentas Stasys Kropas

**2016/2017 m. Lietuvos bankų Asociacijos krepšinio taurės varžybų pravedimo**

**N U O S T A T A I**

# Tikslas

* 1. Populiarinti krepšinio sportą bankų darbuotojų tarpe.
  2. Išaiškinti stipriausias bankų darbuotojų krepšinio komandas.

# Vadovavimas

* 1. 2016/2017 m. krepšinio varžybas tarp bankų darbuotojų organizuoja ir vykdo Lietuvos bankų asociacija kartu su Vilniaus krepšinio Sąjunga.

# Dalyviai

* 1. Varžybose dalyvauja : Danske Bank, DnB bankas, Nordea Bank, Skandinaviska Enskilda Banken, SEB bankas, Swedbank, Šiaulių bankas.
  2. Komandų sudėtyse dalyvauja bankų darbuotojai ir dukterinių įmonių darbuotojai dirbantys pagrindinėse pareigose.
  3. Jeigu darbuotojas pereina dirbti į kitą banką jis turnyre gali žaisti atstovaudamas naują darbovietę.
  4. Jeigu darbuotojas išeina iš darbo jis nebegali toliau žaisti turnyre.
  5. Krepšinio varžybos tarp Lietuvos bankų vykdomos nuo 2016 m. spalio 17 d. iki 2017 m. kovo 20 d.
  6. Komandų sudėtis 12 žaidėjų. Vardinėje paraiškoje leidžiama registruoti neribotą kiekį žaidėjų.
  7. Vardinės paraiškos pristatomos Vilniaus krepšinio sąjungai (J.Basanavičiuas g. 16/5 – 25 ) iki 2016 m. spalio 1 dienos. (paraiškos pavyzdys priedas Nr.1).

# Varžybų vykdymo sistema

**Pirmas etapas.** Visos komandos, dalyvaujančios varžybose, žaidžia vienu ratu taškų sistema. Komandos užimta vieta nusatoma pagal didžiausią surinktų taškų sumą. Už laimėtas rungtynes skiriami 2 taškai, už pralaimėtas – 1 taškas, o neatvykus į rungtynes – 0 taškų. Kai dvi komandos surenka po tiek pat taškų, aukštesnė vieta skiriama komandai, kurios tarpusavio rungtynių rezultatas geresnis. Kai po tiek pat taškų surenka daugiau negu dvi komandos, imami šių komandų tarpusavio rezultatai. Jei ir tada komandos surenka po tiek pat taškų, vietos nustatomos pagal jų tarpusavio metimų santykį. Jei ir šiuo atveju komandos surenka po lygiai taškų, klasifikuojama pagal visų rungtynių, sužaistų šioje grupėje, metimų santykį.

**Antras etapas**.

* 1. Pusfinaliniai susitikimai. Dalyvauja komandos pirmajame etape užėmusios 1-4 vietas. Susitinka 1-4, 2-3. Žaidžiama serija iki dviejų pergalių. Pirmos rungtynės žaidžiamos aukštesnę vietą pirmame etape užėmusios komandos aikštėje, antrosios žemesnę, o trečiosios (jei prireiks) vėl aukštesnę vietą užėmusios komandos salėje.
  2. Finaliniai susitikimai. Finale susitinka pusfinalio porų nugalėtojai, dėl trečiosios vietos kovos pusfinaliuose pralaimėjusios ekipos. Žaidžiama po vienerias rungtynes vienoje, neutralioje, salėje.

# Nuostatų pažeidimai ir rungtynių perkėlimas

* 1. Nustačius nuostatų pažeidimą, komandai užskaitomas techninis pralaimėjimas 0:20.
  2. Pakartotinai pažeidus varžybų nuostatus, komanda pašalinama iš tolimesnių varžybų negrąžinant nario mokesčio įnašo.
  3. Jei komanda pageidauja perkelti tvarkaraštyje numatytas rungtynes, Vilniaus krepšinio sąjungai prašymą turi pateikti prieš 7 dienas.

# Apeliacijos ir jų nagrinėjimo tvarka

* 1. Komanda, nesutinkanti su rezultatu, per 2 darbo dienas po rungtynių gali pateikti apeliaciją.
  2. Apeliacijas per 5 darbo dienas nagrinėja apeliacinė komisija, kurią sudaro Lietuvos bankų asociacijos atstovai ir Vilniaus krepšinio sąjungos atstovas.
  3. Apeliacinės komisijos priimti sprendimai laikomi galutiniais ir yra neskundžiami.

# Finansinės sąlygos

* 1. Komandos, dalyvaujančios krepšinio varžybose turi turėti sporto salę ir moka dalyvio mokestį 500,00 € (penkis šimtus) eurų.
  2. Komandos, dėl svarbių priežasčių neturinčios sporto salės moka dvigubą dalyvio mokestį 1000 € (vieną tūkstantį eurų).
  3. Nario mokesčio surinktos lėšos panaudojamos varžybų pravedimui remiantis šiais nuostatais (programos, protokolų spausdinimas, maistpinigiai teisėjams, nugalėtojų ir prizininkų apdovanojimas, varžybų uždarymas).
  4. Nario mokestis sumokamas iki 2016 m. spalio 17 d. VILNIAUS KREPŠINIO SĄJUNGAI, J. Basanavičiaus g. 16/5-25, LT-03224, Vilnius, Įmonės kodas: 193147465,

Sąsk. nr.: LT41 7300 0101 1312 3240, Bankas: "Swedbank" AB

# Apdovanojimas

* 1. Komandos užėmusios varžybose 1-3 vietas, apdovanojamos Lietuvos bankų asociacijos taurėmis.
  2. Komandų nugalėtojų, prizininkių žaidėjai, treneriai apdovanojami medaliais.
  3. Naudingiausi kiekvienos komandos žaidėjai apdovanojami atminimo prizais.

Direktorius Vaidas Indriliūnas

Rezultatus galima rasti SKL svetainėje [www.sostineskl.lt](http://www.sostineskl.lt)